b'\n_START_ARTICLE_\nRinnovamento Italiano\n_START_PARAGRAPH_\nRinnovamento Italiano (dansk: Italiensk Fornyelse) var et italiensk liberalt midterparti i Italien, der blev grundlagt i 1996 af Lamberto Dini. I 2002 blev partiet en del af Democrazia \xc3\xa8 Libert\xc3\xa0 \xe2\x80\x93 La Margherita._NEWLINE_Partiet bestod fra etableringen af liberale, socialister, kristendemokrater og republikanere. Det deltog i Romano Prodis Oliventr\xc3\xa6-koalition. Ved valget i 1996 fik partiet 4,3 procent af stemmerne, og Lamberto Dini blev udenrigsminister, mens Tiziano Treu blev arbejdsminister.'